Արդեն կասկած չուներ: Վստահ էր. գնացել, իրենց թաղամասի նորաբաց կլինիկայում թեստ էր անցել: «Մեծ բացման» օրը կլինիկայի աշխատողները մի խումբ ընտրյալ հյուրերի շքեղ հրավերք էին կազմակերպել, և որպեսզի փողոցով անցնողները տեղյակ լինեն իրադարձությանը, ծաղիկներով զարդարել էին մուտքը: Երբ Զելիհան հաջորդ օրը գնաց կլինիկա, ծաղիկների մեծ մասը թառամել էր, բայց պաստառներն աոաջին օրվա պես փայլում էին: Ֆոսֆորե մեծ տառերն ասում էին. «Շաքարախտի թեստ անցնողների համար հղիության թեստն անվճար է»: Զելիհան, այղ երկուսի կապը չհասկանալով՝ անցավ թեստը: Արդյունքներից պարզվեց, որ արյան շաքարը նորմալ է, ինքն էլ հղի է: